El Ple de l’Ajuntament aprova una moció per a l’engegada de places de pàrquing en rotació en l’aparcament de Maestro Lope
2025-07-24

El Ple de l’Ajuntament de Burjassot, celebrat dimarts passat 27 de gener, va aprovar per unanimitat una moció presentada pel Partit Popular per a la gestió de les places que actualment estan desocupades en l’aparcament situat en la confluència entre els carrers Maestro Lope i Emilia Carsí. Així, l’acord aprovat estableix que “es destine el total o part de les places desocupades d’aquest aparcament públic, a pàrquing públic en rotació, aplicant la tarifa corresponent, prèvia modificació de l’ordenança reguladora que regula el preu públic d’aquest aparcament”.

L’aparcament públic de la Calle Maestro Lope està gestionat per l’empresa pública CEMEF i es va construir amb la intenció de la pal·liar la forta demanda que hi havia en el seu moment de places d’aparcament per a la zona centre de la ciutat. En l’actualitat queden places lliures, una vegada atesa la demanda dels veïns, amb la qual cosa aquestes seran les que entren en el sistema de rotació. Així mateix no es descarta la idea de facilitar, mitjançant algun tipus de bonificació l’aparcament als clients dels locals comercials, amb la finalitat de promoure i facilitar tant l’accés al comerç de Burjassot com l’aparcament.